**РЕШЕНИЕ №241**

**9 ноември 2023 г.**

***относно: Разглеждане на заявление от избран за общински съветник за отказ да встъпиш в правомощията си и за заличаването му от кандидатската листа.***

 Заявление с вх.№ 236/09.11.2023 год. е подадено от Иван Николов Дашев, с което същият заявява, че не желае да положи клетва и да встъпи в пълномощията на общински съветник и желае да бъде заличен от кандидатската листа на ПП „Български съюз за директна демокрация“.

 Съгласно чл. 414, ал. 1, т. 3 от ИК, за вписването на лице, като кандидат, в случая за общински съветник, е необходимо неговото съгласието обективирано в нарочна декларация.

 Оттеглянето на това съгласие е основание за заличаването му от кандидатската листа.

 Според ОИК – Несебър, оттеглянето на съгласието може да бъде направено до полагане на клетва по реда на чл. 32 от ЗМСМА. След полагането на клетва правната възможност за прекратяване на пълномощията на общински съветник, по негово желание, е уредена в чл. 30, ал. 4, т. 3 от ЗМСМА – подаване на оставка.

 В случая заявителя е регистриран, като кандидат за общински съветник от листата на ПП „Български съюз за директна демокрация“ с Решение № № 118 от 26.09.2023. на ОИК – Несебър.

 С Решение № 215/30.10.2023 год. на ОИК за обявяване на избраните общински съветници, след преподреждане на кандидатската листа съобразно получените преференции, заявителя е под номер 2 в кандидатската листа и е избран за общински съветник.

 Предвид подаденото заявления и направеното в него изявление, което по своя характер е оттегляне на съгласието за вписването му, като кандидат за общински съветник следва да се приложи по аналогия процедурата по чл. 458, ал. 1 от ИК, а именно: за избран общински съветник да се обяви следващия в съответната листа.

 Предвид изложеното и на основание чл. 87, ал. 1, т. 24, чл. 414 и чл.458 от Изборния кодекс, Общинска избирателна комисия– Несебър

**РЕШИ:**

 Изменя свое Решение № 215/30.10.2023 год., в частта за обявяване разпределението на заявените предпочитания(преференции) за отделните кандидати по кандидатски листи на партиите, коалициите и местните коалиции, получили мандати, и подреждането на кандидатите, относно ПП „Български съюз за директна демокрация“, като заличава Иван Николов Дашев и променя номерацията на кандидатите от № 3 до № 21 с едно място нагоре.

 **ОБЯВЯВА ЗА ИЗБРАН ЗА ОБЩИНСКИ СЪВЕТНИК** от кандидатската листа на ПП ПП „Български съюз за директна демокрация“ следващият в листата **ПЕТЪР ХРУСАФОФ ТОДОРОВ**.

 Издава удостоверение на избраното лице и анулира издаденото на отказалият се.

 Настоящото Решение е неразделна част от Решение № 215/30.10.2023 год. на ОИК.

Решението може да бъде обжалвано пред Административния съд – Бургас, чрез ОИК – Несебър в седмодневен срок от обявяването му от заинтересуваните лица или от централните ръководства на партиите, компетентни съгласно устава, и ръководствата на коалициите, компетентни съгласно решението за образуване на коалицията, които са представени в общинския съвет или от упълномощени от тях лица, по реда на [чл. 459 от Изборния кодекс](http://web.apis.bg/p.php?i=2005643#p16627570).

Жалбата не спира изпълнението на настоящото решение, освен ако съдът постанови друго.

Екземпляр от решението на Общинската избирателна комисия – Несебър да се изпрати на деловодството на Общинския съвет – Несебър, в тридневен срок от влизането му в сила.

Екземпляр от решението на Общинската избирателна комисия – Несебър да се изпрати на деловодството на Общинска администрация-Несебър, в тридневен срок от влизането му в сила.

Препис от решението да се изложи на информационното табло на Общинска избирателна комисия – Несебър, намиращо се в сградата на общинска администрация: гр. Несебър, ул. „Еделвайс” №10, както и да се публикува на интернет страницата на комисията.

Решението може да бъде обжалвано пред ЦИК чрез ОИК-Несебър в тридневен срок от обявяването му по реда на чл. 88 от Изборния кодекс.

**ПРЕДСЕДАТЕЛ:\_\_\_\_\_\_\_\_\_\_\_\_\_\_ СЕКРЕТАР: \_\_\_\_\_\_\_\_\_\_\_\_\_\_\_\_\_\_**

 **Стоян Златинов Веселин Радев**

*Решението се постави на таблото за съобщения на ОИК – Несебър на ……………….. 2023 година в ................... часа.*

***ЧЛЕН ОИК - НЕСЕБЪР:\_\_\_\_\_\_\_\_\_\_\_\_\_\_\_\_\_\_ ЧЛЕН ОИК - НЕСЕБЪР:\_\_\_\_\_\_\_\_\_\_\_\_\_\_\_\_\_\_\_\_\_\_***

*Решението е свалено от таблото на ………………….2023 година в ………….. часа.*

***ЧЛЕН ОИК - НЕСЕБЪР:\_\_\_\_\_\_\_\_\_\_\_\_\_\_\_\_\_\_ ЧЛЕН ОИК - НЕСЕБЪР:\_\_\_\_\_\_\_\_\_\_\_\_\_\_\_\_\_\_\_\_\_\_***